mk en hbs_cyr mk hbs_cyr mk ru mk ru mk mk mk mk mk hbs_lat mk mk mk mk mk mk mk mk mk mk mk en mk de mk de mk de en en en fa en en en mk mk mk de mk mk mk de mk mk de mk mk de mk mk mk ru mk ru mk mk ru mk ru mk mk mk mk mk en en
ЦГК: 80 отсто од вредноста на склучените договори без оглас им припаѓаат на Електрани, МВР И МОН  - Објективно24
Зголемена е вредноста на договорите склучени низ нетранспарентната постапка со преговарање без објавување оглас. Вкупната вредност на овие договори во 2021 година изнесува 46 милиони евра, што е за 16 милиони евра повеќе од 2020 година. Дури 80 проценти од вредноста на склучените договори без објавување оглас им припаѓаат на АД Електрани, МВР и Министерството за образование и наука.
Ова се главните заклучоци на Центарот за граѓански комуникации (ЦГК) во Извештајот од редовниот мониторинг на јавните набавки спроведени во периодот од јули до декември 2021 година.
– Институциите не ја почитуваат законската обврска за јавно објавување на известувањата за реализираните договори. Доставени се известувања само за една третина од склучените договори. Институциите не се откажуваат од електронската аукција, и покрај сите предупредувања дека со неа се поттикнуваат договарањето помеѓу фирмите и корупцијата. Комисиите за јавни набавки во речиси секој втор тендер отфрлале понуди на фирмите како неприфатливи, со што се отвора сомнежот дали ваквото постапување е со намера да се намали конкуренцијата и да се обесхрабрат понудувачите да учествуваат на тендерите – укажуваат од ЦГК.
Според нивниот извештај, управните контроли на тендерите од страна на Бирото за јавни набавки, ниту трета година од воведувањето, не успеваат да се наметнат како механизам за откривање на незаконско постапување и злоупотреби.
– Бирото ниту во 2021 година нема поднесено прекршочна пријава до надлежниот орган, или, пак, доставено известување до Јавното обвинителство на РСМ за одредени наоди.
Во 2021 година поднесени се 1.008 жалби од фирмите, што е за 2,5  отсто повеќе од претходната година. Најголем дел од жалбите се уважени, и тоа 42,6 проценти од нив. Сепак, уважените жалби се за 10,7 процентни поени помалку во однос на претходната година – се потенцира во извештајот.
Притоа се посочува дека за дури 50 отсто од фирмите, ’најниската цена‘ како критериум за избор е најчест проблем со којшто се соочуваат во јавните набавки. Додека 62 проценти од фирмите признаваат дека постои меѓусебно договарање на тендерите. Високи 51 отсто од фирмите сметаат дека има корупција во јавните набавки. Најголем дел од нив сметаат дека врските се најчест облик на корупција.
Само 6 проценти од фирмите изјавиле дека секогаш  или често се жалат до Државната комисија за жалби по јавни набавки во случаите кога не се задоволни од начинот на постапување на договорните органи на тендерите на коишто учествувале.
– Продолжува незадоволството на фирмите од комуникацијата со договорните органи кои ги спроведуваат тендерите.Само 31 отсто од фирмите ја оцениле оваа комуникација како навремена и квалитетна. Фирмите го оценуваат процесот на јавни набавки во земјава со просечна оценка од 2,8 (на скалата од 1 до 5), што е исто како лани – се наведува во извештајот на ЦГК.
← Македонскиот јазик ниту е дијалект, ниту почнува со Коминтерната, туку е литературен, тврди бугарски професор
ССМ: Ситуацијата со поскапувањата е критична, а Владата го прекина социјалниот дијалог  →
You May Also Like
Синодот на СПЦ одобри канонско единство со МПЦ-ОА!
РСБСП: Матурските прослави нека поминат без сообраќајни инциденти
Банките токмат нови камати откако НБРМ ја зголеми каматната стапка
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
МВР поднесе прекршочна пријава против едно лице: Фрлало со предмети по бугарскиот клуб во Охрид
СВР Охрид соопшти дека на протестот одржан денеска во Охрид, не се регистрирани нарушувања на јавниот ред и мир. Полициските
Рекордни цени на кафето, млекото и шеќерот – во Македонија секојдневниот ритуал стана луксуз
Во Србија сега можете да менувате денари, ставени се на листата на конвертибилни валути
Земјотрес од 3 степени според Рихтер кај Струмица
Објективни и независни дневни вести. Следете нè и бидете во тек со настаните во Македонија и светот!
Следете нè на Фејсбук за да сте во тек со најновите вести:  Objektivno24.mk
Copyright © 2022 Објективно24. All rights reserved.
Theme: ColorMag by ThemeGrill. Powered by WordPress.